钦定古今图书集成/明伦汇编/氏族典/第426卷 > 《廖用贤尚友录》 > 《隐公八年》
## 钦定古今图书集成/明伦汇编/氏族典/第426卷 > 《廖用贤尚友录》 > 《隐公八年》

无骇卒，羽父请谥与族，公问族于众仲，众仲对曰：“天
子建德，因生以赐姓，胙之土而命之氏。诸侯以字为
谥，因以为族。官有世功，则有官族，邑亦如之。公命以
字，为展氏。”

〈杜注〉诸侯之子称公子，公子之子称公孙，公孙之子以王父字为氏。无骇子展之孙，故为展氏。